सामग्री: जापान टाइम्स के मुताबिक़, 50 से ज़्यादा लोग अभी भी गायब बताए जा रहे हैं. 

जापान सरकार के मौसम विभाग के अधिकारी ने कहा है, "हमने कभी भी ऐसी भीषण बारिश नहीं देखी है"

गुरुवार से पश्चिमी जापान के ज़्यादातर इलाकों में जुलाई के महीने में होने वाली बारिश की तीन गुना बारिश हो चुकी है. 

सोमवार सुबह से बचावकर्मियों ने एक बार फिर बचाव अभियान शुरू कर दिया है जिसके तहत कीचड़ में फंसे हुए ज़िंदा लोग और शवों को निकाला जाएगा. 

ओकायामा इलाके के एक अधिकारी ने एएफपी न्यूज़ को बताया है कि जल स्तर धीरे धीरे घट रहा है और इससे आपातकालीन टीमों को सबसे ज़्यादा प्रभावित इलाकों तक पहुंच पाएगी. 

इस बाढ़ की वजह से सबसे ज़्यादा मौतें हिरोशिमा में हुई हैं. 

जापान के प्रधानमंत्री शिंजो अबे ने रविवार को कहा है कि बचाव दल बड़ी चुनौतियों से जूझते हुए बचाव अभियान चला रहे हैं और अभी भी कई लोग फंसे हुए हैं जिन्हें मदद की दरकार है. 

मोटोयामा कस्बे में शिकोकू आईलैंड 583एमएम (23इंच) बारिश शुक्रवार सुबह से शनिवार सुबह के बीच हुई है. 

(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूबपर फ़ॉलो भी कर सकते हैं.)

\nपिछली सामग्री को संक्षेप में निम्नानुसार किया जा सकता है:
जापान में बीते कई दिनों से जारी बारिश के चलते आई बाढ़ से अब तक कम से कम 100 लोगों की मौत हो चुकी है. सरकारी प्रवक्ता ने इसकी पुष्टि की है.